Diari Oficial de la Generalitat Valenciana


Sumari del DOGV 8432, del 27-11-2018 (2018/10067)

RESOLUCIÓ de 19 de novembre de 2018, del director general de Relacions amb les Corts, per la qual es publica el Conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament d'Orpesa per a la creació d'un centre docent públic de Formació Bàsica de Persones Adultes (cicles I i II), de titularitat municipal, en l'esmentada localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8432

Data del DOGV
:   27-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10117


Data del document
:   19-11-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Orpesa

RESOLUCIÓ de 19 de novembre de 2018, del director general de Relacions amb les Corts, per la qual es publica el Conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament d'Orpesa per a la creació d'un centre docent públic de Formació Bàsica de Persones Adultes (cicles I i II), de titularitat municipal, en l'esmentada localitat. [2018/10145]  
  
La Generalitat, a través de la Conselleria d'Educació, Investigació, Cultura i Esport, i l'Ajuntament d'Orpesa han subscrit, prèvia tramitació reglamentària, el dia 26 d'octubre de 2018, el conveni per a la creació d'un centre docent públic de Formació Bàsica de Persones Adultes (cicles I i II), de titularitat municipal, en l'esmentada localitat, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 19 de novembre de 2018 i número 1060/2018, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
  
València, 19 de novembre de 2018.- El director general de Relacions amb les Corts: Antonio Torres Salvador.  
  
  
Conveni entre la Generalitat (Conselleria d'Educació, Investigació, Cultura i Esport) i l'Ajuntament d'Orpesa per a la creació d'un centre docent públic de Formació Bàsica de Persones Adultes (cicle I i II), de titularitat municipal, en l'esmentada localitat  
  
València, 26 d'octubre de 2018  
Reunits  
D'una part, Vicent Marzà Ibáñez, conseller d'Educació, Investigació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOGV 20.12.1983); el Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell (DOGV 30.06.2015); l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOGV 18.12.2017), i l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 13.10.2014), en nom i representació de la Generalitat, expressament autoritzat per a la firma del present conveni en virtut de l'Acord del Consell de data 3 d'agost de 2018.  
I d'una altra part, Rafael Albert Roca, com a alcalde president de l'Ajuntament d'Orpesa, la seua legitimació i representació per a aquest acte deriva de la seua condició i càrrec d'alcalde president del referit ajuntament, autoritzat per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local, i facultat per a aquest acte per Acord del Ple de l'esmentat ajuntament de data 18 de juliol de 2018. Assistit pel secretari general de l'Ajuntament, en l'exercici de les funcions que li atribueix l'article 122.5 de la Llei 7/1985, de 2 d'abril, reguladora de les bases de règim local.  
Manifesten  
1. L'Ajuntament d'Orpesa va acordar sol·licitar la creació d'un centre docent públic de Formació de Persones Adultes de la seua titularitat a Orpesa, dins del marc educatiu vigent establit per la Llei orgànica 2/2006, de 3 de maig, d'educació (BOE 106, 04.05.2006), d'ara en avant LOE.  
2. Segons l'article 53.1 de l'Estatut d'Autonomia de la Comunitat Valenciana és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, sense perjudici del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribueix a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
3. La disposició addicional segona, punt 2, de la Llei orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals es realitzarà per conveni entre l'Administració educativa competent i les corporacions.  
4. Les direccions generals competents en Administració local i pressupostos, en l'àmbit de les seues competències, han emès els informes preceptius i vinculants sobre la inexistència de duplicitats en el servei i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local, per a l'exercici de les competències dels ens locals diferents de les pròpies i de les atribuïdes per delegació.  
  
5. El Servei d'Infraestructures Educatives ha emès un informe favorable de data 1 de juny de 2017 sobre la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir els centres que impartisquen ensenyaments de règim general no universitaris.  
6. El 9 de juny de 2017 la Direcció General de Centres i Personal Docent va emetre un informe favorable respecte a la proposta d'instal·lacions i ús educatiu dels espais reflectits en els plans presentats per a la creació de l'esmentada escola.  
7. Vist el compromís per part de l'Ajuntament d'Orpesa de disposar del professorat necessari, abans de l'inici de les activitats educatives corresponents, de conformitat amb la legislació aplicable.  
  
8. La Unitat Tècnica de la Direcció Territorial d'Educació, Investigació, Cultura i Esport de Castelló ha emés un informe favorable en el seu respectiu àmbit competencial.  
Per això, en virtut de les competències que atorga el Reial decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i l'Ajuntament d'Orpesa acorden subscriure el present conveni atenent les següents  
  
Clàusules  
  
Primera  
L'objecte del present conveni és la creació d'un centre docent públic de Formació Bàsica de Persones Adultes a Orpesa, de titularitat íntegrament municipal, dins del marc educatiu vigent establit per la LOE, amb les característiques, els ensenyaments i la configuració que s'indiquen:  
  
Denominació genèrica: centre docent públic de Formació Bàsica de Persones Adultes (cicle I i II)  
Denominació específica: municipal.  
Domicili: c/ Vicente Blasco Ibáñez, 14 (instal·lacions IES Torre del Rei).  
Localitat: Orpesa.  
Província: Castelló.  
Codi: 66117719.  
Titular: Ajuntament d'Orpesa.  
Ensenyaments: Formació Bàsica de Persones Adultes.  
Capacitat: 5 unitats amb un màxim de 118 llocs escolars, distribuïts de la manera següent:  
- 3 unitats cicle I, amb: 12 llocs escolars del primer nivell (alfabetització), 20 llocs escolars del segon nivell, i 20 llocs escolars del tercer nivell.  
- 2 unitats cicle II, amb: 66 llocs escolars (2 aules amb 33 p.p.e.e/aula).  
  
Segona  
Aquest centre impartirà el currículum de la Formació de les Persones Adultes establit per als centres educatius de l'àmbit territorial de la Comunitat Valenciana en el Decret 220/1999, de 23 de novembre, del Govern Valencià, pel qual es regulen els programes normatius que figuren en la Llei 1/1995, de 20 de gener, de la Generalitat Valenciana, de formació de les persones adultes, i s'estableix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de graduat en Educació Secundària, a la Comunitat Valenciana (DOGV 2 de desembre).  
  
Tercera  
Correspon al titular del centre la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Investigació, Cultura i Esport per a la concessió de subvencions o ajudes econòmiques als centres de Formació Bàsica de Persones Adultes.  
  
Quarta  
El centre se sotmetrà a l'autoritat de la Conselleria d'Educació, Investigació, Cultura i Esport i de la Inspecció Educativa en els termes que preveu el títol VII de la LOE, que regula la inspecció del sistema educatiu i la resta de normativa de desplegament que puga dictar-se sobre la dita matèria.  
  
Cinquena  
El titular del centre es compromet a:  
a) Complir el que estableix, sobre òrgans de govern dels centres públics, el capítol III del títol V de la LOE.  
b) Complir la normativa aplicable que estableix els requisits mínims dels centres que impartisquen ensenyaments de Formació Bàsica de Persones Adultes.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i tots els documents de caràcter acadèmic i administratiu que es generen.  
  
Sisena  
El present conveni produeix efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2018-2019.  
  
Setena  
Les modificacions en els ensenyaments, instal·lacions i la resta de requisits mínims, excepte les que comporten una nova autorització d'acord amb el que preveu l'article 13.2 del Reial decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, a falta de normativa específica per als centres docents públics, conforme al procediment regulat en el títol IV de l'esmentat Reial decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
En els supòsits recollits en l'article 13.2 abans esmentat, s'instruirà expedient que donarà lloc a una nova autorització, per a la qual haurà de subscriure's l'oportú conveni entre les parts.  
  
Huitena  
El present conveni, per ser una autorització administrativa, tindrà vigència fins a l'extinció de l'autorització per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b i d l'extinció requerirà la comunicació prèvia de la Conselleria al titular de l'escola.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en el cas d'extinció del conveni per les causes anteriorment arreplegues es tramitarà el corresponent expedient de revocació de l'autorització concedida al centre. Aquesta extinció produirà efectes a partir del final del curs escolar en què es produïsca la causa.  
  
Novena  
L'aplicació i execució d'aquest conveni, incloent-hi a aquest efecte tots els actes jurídics que puguen dictar-se en la seua execució i desplegament, no podrà comportar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Deu  
Aquest conveni té naturalitza administrativa. Les parts acorden el sotmetiment a la jurisdicció contenciosa administrativa per a resoldre les incidències que puguen produir-se en la seua aplicació, sense perjudici del sotmetiment a la jurisdicció corresponent a les actuacions que, relacionades amb aquest, puguen tindre una altra naturalesa.  
  
  
Onze  
Aquest conveni s'inscriurà en el Registre de centres docents de la Comunitat Valenciana, així com en el Registre de convenis de la Generalitat i serà publicat en el Diari Oficial de la Generalitat Valenciana.  
  
  
Dotze  
El present centre s'inscriurà en el Registre de centres docents de la Comunitat Valenciana.  
Com a prova de conformitat i perquè en quede constància, firmen les dues parts el present conveni en el lloc i la data esmentats anteriorment.  
  
El conseller d'Educació, Investigació, Cultura i Esport: Vicent Marzà Ibáñez.  
L'alcalde president de l'Ajuntament d'Orpesa: Rafael Albert Roca.